אינגר כריסטנסן

אינגר כריסטנסן (Inger Christensen; ‏16 בינואר 1935 – 2 בינואר 2009) הייתה סופרת, משוררת ועורכת דנית. כריסטנסן נחשבת לאחת המשוררות הידועות ביותר בדנמרק, שכתיבתה מהווה אבן יסוד בשירה הסקנדינבית המודרנית. היא ידועה בעיקר בשל יצירותיה המצליחות "det" (באנגלית "it") ו-"Alfabet" (באנגלית "Alphabet"), וזכתה במספר פרסים בינלאומיים. אינגר כריסטנסן נולדה בוויילה, עיר באזור היוטלנד של דנמרק. אביה היה חייט ואמה עבדה במפעל לאריזת מוצרי בשר. לאחר שסיימה תיכון, כריסטנסן התקבלה לאוניברסיטת קופנהגן, שם למדה רפואה, כימיה ומתמטיקה - מקצועות אשר השפיעו רבות על צורת הכתיבה שלה בהמשך. עקב בעיות כלכליות היא נאלצה לפרוש מהלימודים באוניברסיטה, והחלה ללמוד הוראה במכללת ארהוס לחינוך, תוך כדי התמקדות בגרמנית ומתמטיקה. באותה תקופה היא החלה לפרסם שירים בהנחייתו של פול בורום (1934-1995) - משורר ומבקר דני. בשנת 1959 השניים התחתנו, והתגרשו 17 שנים לאחר מכן, בשנת 1976. לאחר שלימדה במכללה לאומנויות בשנים 1963–1964, כריסטנסן התמסרה לכתיבה, והחליטה להיות סופרת. היא פרסמה את ספריה "Lys" ו-"Græs", בהם היא חקרה בין היתר יצירתיות ואת מבנה השפה. מספר שנים לאחר מכן, כריסטנסן כתבה את ספרה המצליח "det", בו העלתה סוגיות חברתיות ופוליטיות, וחקרה שאלות קיומיות. בסוף שנות ה-60 ותחילת שנות ה-70, בנוסף לקריירה הספרותית שלה, החלה לכתוב מחזות והצגות לרשתות רדיו דניות, שמאוחר יותר תורגמו גם לגרמנית.בשנות ה-70, כריסטנסן לקחה הפסקה מכתיבת שירים, והתמקדה בכתיבת מאמרים, רומנים וספרי ילדים. היא חזרה לפואטיקה בשנות ה-80 עם שירה המצליח 'Alfabet'. אינגר כריסטנסן ידועה בכך ששיריה מסודרים היטב לפי צורות גאומטריות מורכבות. בשנת 1981 פרסמה כריסטנסן את השיר 'Alfabet', בו היא התייחסה לשברירות הטבע בעת המלחמה הקרה. היא בנתה את השיר לפי סדרת פיבונאצ'י (סדרה של מספרים שהולכת כך:...1,1,2,3,5,8,13,21,34,55,89, כאשר כל מספר הוא הסכום של שני המספרים לפניו). בתי השיר, אשר מסודרים לפי סדר האלפבית, בנויים לפי הסדרה; בבית הראשון יש שורה אחת, בבית השני יש שתי שורות, בבית השלישי יש שלוש שורות, בבית הרביעי יש חמש שורות, וכן הלאה. בשנת 1991 פרסמה כריסטנסן את הספר 'Sommerfugledalen' (באנגלית: The Butterfly Valley) - אוסף של סונטות העוסקות בין היתר בתמותה והתעלות. ייחודו של הספר טמון בקישוריות בין הסונטות; השורה האחרונה של סונטה אחת היא גם השורה הראשונה של הסונטה אחריה. היצירה מגיעה לקיצה בסונטה האחרונה, כאשר שורתה האחרונה היא השורה הראשונה של הסונטה הראשונה. הספר זכה לתשבחות רבות, ונחשב כיצירתה הטובה ביותר. לאחר מחלה קצרה, אינגר כריסטנסן נפטרה ב-2 בינואר 2009. בשנת 1978 קיבלה כריסטנסן תפקיד באקדמיה המלכותית הדנית; בשנת 1994 היא זכתה בפרס הנורדי של האקדמיה השוודית, וגם בפרס האוסטרי לספרות; בשנת 1995 כריסטנסן זכתה ב-Grand Prix at the International Poetry Biennal; בשנת 2003 היא זכתה ב-Edvard Pedersens Biblioteksfonds Forfatterpris ובשנת 2006 היא זכתה בפרס Siegfried Unseld. נוסף לכך, שמה של כריסטנסן הוזכר רבות למועמדות לפרס נובל. *אף אחת מעבודותיה של כריסטנסן לא תורגמה לעברית 1962: Lys: digte 1963: Græs: digte 1964: Evighedsmaskinen 1967: Azorno") - Azorno”, תורגם לאנגלית על ידי דניס ניומן) 1969: it") - det”, תורגם לאנגלית ע”י סוזנה נייד) 1972: Intriganterne 1976:The Painted Room: A Tale of Mantua) - Det malede værelse, תורגם לאנגלית על ידי דניס ניומן) 1979: Brev i april 1979: Den historie der skal fortælles 1981: Alphabet) - Alfabet, תורגם לאנגלית על ידי סוזנה נייד) 1982: Del af labyrinten 1982: Den store ukendte rejse 1987: En vinteraften i Ufa og andre spil 1988: Digte 1989: Lys og Græs 1990: Mikkel og hele menageriet 1991: Butterfly Valley: A Requiem ) - Sommerfugledalen, תורגם לאנגלית ע”י סוזנה נייד) 1998: Samlede digte 2000: Hemmelighedstilstanden מדיה וקבצים בנושא אינגר כריסטנסן בוויקישיתוף אינגר כריסטנסן, באתר "Find a Grave" (באנגלית) אינגר כריסטנסן, ברשת החברתית Goodreads אינגר כריסטנסן, באתר אנציקלופדיה בריטניקה (באנגלית) MARGALIT FOX, Inger Christensen, Scandinavian Poet, Is Dead at 73, nytimes, ‏JAN. 12, 2009 Inger Christensen (Obituary), The Telegraph, 26 January 2009 [http://www.berlinerliteraturkritik.de/detailseite/artikel/auf-den-geschmack-von-christensen-kommen.html Auf den Geschmack von Christensen kommen Gedichte, Gedichte, Erzählung – eine Sammelleseprobe], berlinerliteraturkritik, ‏02.04.09 (ארכיון) Inger Christensen: Experimental poet who used mathematical structures in her work, http://www.independent.co.uk, ‏2.2.2009 קורות חייה של אינגר כריסטנסן, באתר web.archive.org